**VARHAISKASVATUSPALVELUIDEN ASIAKASRAATI**

Aika 26.9.2018 klo 18-20

Paikka Kukkumäen päiväkoti

Läsnä 10 asiakasraadin jäsentä, 10 poissa

 Ylönen Suvi

 Vallipuro Karoliina

 Laaksonen Kati

 Janhonen Jukka

 Arnberg Heli, pj

 Koivisto Sari, siht

## Tervetuloa varhaiskasvatuksen asiakasraatiin

Heli Arnberg toivotti toimintakauden 2018- 2019 raadin jäsenet tervetulleeksi.

Uusia asiakasraatilaisia ilmoittautui mukaan 10 ja jatkavia raatilaisia on 10. Raati kokoontuu 6 kertaa toimintavuoden aikana, viikonpäivät ja tapaamispaikat vaihtelevat. Lisäksi asiakasraati osallistuu syksyllä ja keväällä Ajankohtaista varhaiskasvatuksessa –iltaan.

1. **Kukkumäen päiväkodin esittely /päiväkodinjohtaja Jukka Janhonen**

Jukka Janhonen toivotti asiakasraadin tervetulleeksi Kukkumäen päiväkotiin. Päiväkoti on rakennettu samalle paikalle jossa toimi aikaisemmin Honkaharjun päiväkoti. Kukkumäen päiväkoti on auennut tammikuussa 2018. Uusiin tiloihin ollaan oltu erittäin tyytyväisiä. Jukka Janhosen työnkokonaisuuteen kuuluu myös Kypärämäen päiväkoti, lapsia on kirjoilla yhteensä 212 molemmissa taloissa ja esimiesalueella työskentelee 49,5 työntekijää.

Kukkumäen päiväkoti on jatketun aukioloajan vuoropäiväkoti, joka on auki lasten hoidontarpeiden mukaisesti ma-pe klo 5-22.30. Tapiolan päiväkodin ollessa kiinni, esimerkiksi koko henkilökunnan koulutuksen vuoksi, ympärivuorokautinen varhaiskasvatus järjestetään Kukkumäessä. Kukkumäki on melko kansainvälinen talo, sillä päiväkodissa on edustettuna 17 eri kieltä ja kansalaisuutta.

1. **Uuden asiakasraadin esittäytyminen**

Asiakasraatilaiset esittäytyivät ja kertoivat minkälaista varhaiskasvatuspalvelua perhe käyttää. Edustus on yksityisistä ja kunnallisista päiväkodeista sekä avoimista varhaiskasvatuspalveluista.

Asiakasraatilaisten kokemuksia, ajatuksia ja odotuksia tulevalle toimintakaudelle:

* asiakasraadissa kuulee monenlaista tarinaa, se on ollut matalankynnyksen vaikuttamisen paikkana hyvä ja vaikka tuntuu että keskustelu kiihtyykin välillä, niin puhutaan asiasta ja ollaan saatu aikaiseksi ihan lausuntojakin. Vinkkinä uusille: asiakasraatilaisen tärkein varuste on villasukat tai sisäkengät, sillä tapaamispaikkojen lattiat ovat monesti kylmät.
* lähes koko varhaiskasvatuksen palvelutarjotin on tuttua: kerhot, eskari, päiväkoti. odotuksena on keskustelu ajankohtaisista asioista. Lapsilta vaaditaan tuntemusta monenlaisiin ihmisiin ja erilaisuuteen sekä eri kieliin ja kulttuureihin, joten integraatio ja kielikylpy ovat lapsille tärkeää ja rikkautta.
* varhaiskasvatus kiinnostaa omien lasten ja oman tulevan ammatin kautta. Mielenkiintoinen ja ajankohtainen aihe omassa elämässä tällä hetkellä
* olen halunnut jo kauan mukaan, nyt tarjoutui mahdollisuus. Kielikylpy ja erilaisten lasten kohtaaminen on ollut omalle lapselle rikkaus. Uskon, että pystytään saamaan asiakasraatiin paljon eri näkemystä ja keskustelua. Yritetään saada jotain tällä raadilla aikaan, lapsissa on tulevaisuus
* asiat kiinnostavat omien lasten kautta. Oma lapsi siirtynyt yksityisestä varhaiskasvatuksesta kunnalliseen päiväkotiin ja siinä muutoksessa jossa minulla oli paljon kysymyksiä löysin asiakasraadin ja olen kokenut asiakasraadin todella hyväksi ja mielenkiintoiseksi. Aiheet ovat olleet mielenkiintoisia ja keskustelut ovat olleet hyviä. Olen huomannut, että asiat etenevät asiakasraadin kautta. On ollut hienoa huomata, että miten hienosti Suomessa on asiat varhaiskasvatuksessa ja miten ne ovat maailmalla.
* palveluverkkoon liittyvät asiat kiinnostavat. On kokemusta siitä, että jonottaa pitkään paikkaa tietystä päiväkodista ja hoitopaikan menemisestä väistöön
* arvostan Jyväskylän varhaiskasvatusta paljon, kokemusta löytyy pääkaupunkiseudulta. Kokemus on, että Jyväskylässä on laadukasta varhaiskasvatusta ja asiat olivat hyvin
* kerhosta kokemusta ja siellä meni kaikki erittäin hyvin, päiväkotiin siirtyessä myös toimii kaikki hyvin
* haluan pysyä kartalla päiväkotiasioista ja varhaiskasvatuksen asioista, kun olen asiakasraadissa mukana
* varhaiskasvatuksessa on todella paljon hyvää, mutta on ollut myös monta asiaa jotka ovat mietityttäneet minua ja tulin tänne, jos saisin vastauksia. Olen tosi odottavaisin mielin
* mielenkiinnolla odotan raatia, minulla on useamman vuoden kokemus varhaiskasvatuspalveluista ja monenlaisilla palveluntarpeilla
1. **Aiheideoita toimintavuoden teemoiksi asiakasraatiin**
* Mitä uusia asioita tai painotuksia testataan tai on juuri tullut käyttöön Jyväskylässä
* Liikunta- ja luontopainotteisuus ja lasten liikkuminen/fyysinen aktiivisuus

- saako lapsi tarpeeksi aktiivista liikkumista hoitopäivän aikana? Keskusteltiin esimerkiksi Anne Soinin väitöskirjan tuloksista. Linkki väitöskirjaan: <https://jyx.jyu.fi/handle/123456789/44987>

- kokemus, että lapselle oli annettu aktiivisuusranneke käteensä varhaiskasvatuspäivään: rannekkeessa oli vain vartti aktiivista liikkumista kun lapsi tuli kotiin: tämä mietitytti

- lasten aktiivisuus tulee näkyväksi esimerkiksi aktiivisuusmittarein (Touhula-päiväkodeissa käytössä)

* Vanhempainillat
* toivotaan että vanhempainilloissa kerrottaisiin enemmän ryhmän pedagogiikasta sen sijaan että olisi toiminnallisia vanhempainiltoja.
* ryhmän toiminta kiinnostaisi enemmän ja se mihin juuri siinä ryhmässä panostetaan
* yhdistetystä vanhempainillasta kokemus: puoli tuntia ensin vanhemmille tiedotettavia asioita ja sen jälkeen yhteistä tekemistä yksi tunti lasten kanssa. Olisi toivottu pedagogiikasta enemmän keskustelua, vanhempien esittäytymistä ja verkostoitumista
* uusi tietosuojalaki asettanut erilaisia juttuja: saako esitellä itsensä vanhempainillassa, voiko olla nimilaput, voiko nimilistat kerätä
* hyvä kokemus siitä, että keskusteltiin vanhempainillassa ryhmän pedagogiikasta
* samalla esimiesalueella on ollut hyvinkin erilaisia vanhempainiltoja, toisessa toimii keskusteleva vanhempainilta, toisessa taas toisenlainen
* hyvä kokemus kyselystä vanhemmille ennakkoon siitä, että millainen vanhempainilta olisi vanhemmilla toiveissa
* ryhmäkohtainen vanhempainilta olisi hyvä ja siellä pääsisi tutustumaan oman lapsen kaverien vanhempiin: olisi tärkeää, että tulisi sellaiseenkin mahdollisuus
* olisi hyvä ja tärkeää tutustua oman lapsen kaverien vanhempiin, varhaiskasvatuksessa voi syntyä pitkäaikaisiakin ystävyyssuhteita ja vanhempien olisi hyvä tutustua toisiinsa
* koettiin hyvänä se että vanhemmilta kerätään toiveet vanhempainilloista (vanhempien osallistaminen/osallisuus)
* uusi kausi, uudet kasvot/uusia työntekijöitä talossa: olisi hyvä saada kauden alussa vaikka infolehtinen missä olisi tietoa ketä työskentelee, mitkä on talon arvot ja toimintaperiaatteet
* Parhaat ja yhtenäiset käytännöt kodin ja varhaiskasvatuksen väliseen kommunikointiin, voisiko olla yhtenäinen linja koko varhaiskasvatuksessa?
1. **Asiakasraadin sähköpostiin saapuneet viestit**

Asiakasraadin sähköpostiin oli tullut heinäkuussa kysymys yksityisen varhaiskasvatuksen palvelusetelin maksamisesta loma-aikana.

*Maksamme yksityisen pph:n asiakasmaksun täysimääräisenä 12 kuukaudelta.*

*Nyt kesällä selvisi, että pääkaupunkiseudulla asiakasmaksusta vähennetään hoitajan lomakuukaudelta nk. kulukorvaus, joka kattaa lähinnä ruokarahan, kun lapsi ei ole hoidossa eikä myöskään syömässä. Tämä vaikuttaa jonkin verran lomakuukauden asiakasmaksuun ja on perheille luonnollisesti edullisempi vaihtoehto. Voisikohan Jyväskylässä pohtia samanlaista käytäntöä? Lisäksi voisiko niitä erityisiä perusteita selkiyttää joiden perusteella maksu voidaan periä 12 kuukaudelta?*

Jyväskylän yksityisten varhaiskasvatuksen palveluntuottajia suositellaan perimään maksu 11 kuukaudelta. On kuitenkin tilanteita, joissa lapsi tarvitsee varhaiskasvatusta 12 kuukautta vuodessa, jolloin palveluntuottaja voi periä asiakasmaksun koko vuodelta. Valmisteilla olevaan yksityisen varhaiskasvatuksen palvelusetelipalvelujen sääntökirjaan tarkennetaan mm. varahoidon järjestämisen periaatteita yksityisen varhaiskasvatusyksikön ollessa suljettuna.

Asiakasraadin sähköpostiin oli tullut elokuussa kysymys varhaiskasvatuksen ruokailuista.

*Toivoisin, että asiakasraati keskustelisi kasvisruoasta osana päiväkotien ruokatarjontaa. Mielestäni kasvisruoan tarjoamista kaikille lapsille tulisi nykytilanteessa lisätä. Olisi hyvä saada tarjontaan myös ruokia, joissa on jotain kasviproteiinia (pavut, linssit, soija). Ne ovat edullisia ja sopivat myös maito-, muna- ja kala-allergisille. Näin lapset tottuisivat tulevaisuudessa varmasti myös kouluruuassa lisääntyviin kasviproteiineihin, ja samalla ruoka olisi terveellisempää ja ekologisempaa. Esimerkiksi kalalle allergisen lapsen ruoissa on nykyisellään melko vähän vaihtelua, kun ruoassa on lähes aina jotakin lihaa.*

Todettiin, että varhaiskasvatuksen ravitsemukseen liittyvät asiat ovat olleet aiheena asiakasraadissa 8.11.2017. Muistio löytyy osoitteesta <https://peda.net/jyvaskyla/asiakasraati/am2/muistiot-2016-20172/a8>

Varhaiskasvatuksen uudet ruokasuositukset löytyvät myös tästä muistiosta.

Asiakasraadin sähköpostiin on tullut elokuussa kysymys päiväkotien rakentamiseen ja arkiliikuntaan liittyen.

*Pedanetin linkki yhteydenottoon ei toimi, mutta löysin tämän sähköpostiosoitteen, mihin ilmeisesti voi lähettää asioita asiakasraadin mietittäväksi. Haluaisin nostaa esiin perheiden arkiliikunnan, erityisesti pyöräilyn ja kävelyn, tukemisen esiin. Päiväkotimatkat olisi kätevää, ympäristöystävällistä ja mukavaa perheen liikuntaa hoitaa pyöräillen, mutta se olisi houkuttelevampaa, kun päiväkodeilta löytyisi edes hieman katostilaa pyöräkärryille/vaunuille. Sen voisi ottaa huomioon uusia rakennuksia rakennettaessa. Nyt esim. Kuokkalanpellon Taikalampun päiväkodin uudisrakennuksessa ei katon yli tule edes pientäkään suojaa minkään seinän viereen. Tämä pienen asian huomioiminen voisi kannustaa perheitä liikkumaan, kun välineet saisi Suomen sääolosuhteissa edes hieman turvaan sateelta ja lumelta.*

Keskusteltiin asiasta ja todettiin että päiväkotien uudisrakennuksissa säätelee tarkat mitoitusohjeet tätä asiaa. Päiväkodeissa on tiedostettu polkupyörä- ja vaunupaikkojen suurempi tarve. Väliaikaisissa rakennuksissa ei pystytä näitä huomioimaan, esimerkiksi kysymyksessä mainittu Taikalampun päiväkodin uudisrakennus on väliaikainen ja sen rakentamisessa ei ole pystytty huomioimaan tätä asiaa.

Asiakasraadissa todettiin, että tarve ymmärretään ja olisi hyvää palvelua perheille saada lapsen hoitopäivän ajaksi pyörälle/pyörän peräkärrylle/rattaille säilytyspaikka päiväkodilta, mutta sitä ei valitettavasti aina pystytä huomioimaan rakentamisessa.

1. **Tartu tarinaan –hanke-esittely (Suvi Ylönen ja Karoliina Vallipuro)**

Suvi Ylönen ja Karoliina Vallipuro kertoivat Tartu tarinaan –hankkeesta.

Esityksen diat löytyvät erillisestä liitteestä.

* Suomessa lapsille lukeminen on aika perusjuttu. On myös kulttuureita joissa esimerkiksi aikuisten lukutaito ei ole niin hyvä, että lapsille osattaisiin lukea
* on perheitä, joissa luetaan lapsille ja niitä joissa ei lueta
* elokuun alussa on alkanut Tartu-Tarinaan hanke
* haasteita hankkeelle ja lukemiselle on mm. se että kaikki vanhemmat eivät osaa lukea suomea – yritetään tilata hankkeen kautta esimerkiksi arabian kielisiä kirjoja pääkaupunkiseudulta kirjastoista, joissa niitä on tarjolla
* molempien vanhempien ei tarvitse olla samanlaisia lukijoita: toinen voi lukea ja toinen voi esimerkiksi kertoa tarinoita
* Lukuboksit viedään perhekahviloihin, että tavoitetaan mahdollisimman monta perhettä. Lukuboksi-toimintaa vetää vapaaehtoiset lukuboksi työntekijät. Perhekahviloissa vanhemmat lukevat lapsilleen, ei ohjaaja. Halutaan jakaa tietoa vanhemmille miksi lukeminen on tärkeää lapsille.
* Miehiä, isiä ja isoisiä kannustetaan lukemaan lapsille
* Lukuboksi toimintaa tehdään myös Keski-Suomen Ensi- ja turvakodin kanssa, jonka avopalveluun viedään Lukuboksi toimintaa
* tavoitteena tehdä Keski-Suomesta maan lukevin maakunta
* Hankkeeseen etsitään vertaisvanhempia, ”lukemisen mentoreita” – ei ole varsinaista hakuaikaa voi ilmoittautua koska vaan
* Lukuboksien hahmojen nimikilpailu on lokakuussa, ja siihen voi osallistua kaikki päiväkodit Keski-Suomessa. Nimet julkistetaan lapsen oikeuksien päivänä marraskuussa.
* Toiveet joita Tartu tarinaan -hankkeen sisältöihin on saatu ovat koskeneet esimerkiksi

tunnetaitoja, kaverin kanssa toimimista/riitojen selvittämistä sekä ystävyyttä ja luontoa.

* Lukuboksien pilottipäiväkoteja on mm. Sanna Puukari-Pirisen (Vaajakosken alueella) esimiesalueella
* Keltinmäki, Huhtasuo ja Kuokkala ovat alueet joihin ensisijaisesti kohdennetaan Lukuboksit

Asiakasraatilaisten keskustelua aiheesta:

* Kirjastojen satutunteja toivotaan pidettävän myös ilta-aikaan, että työssäkäyvien lapsetkin pääsisivät osallistumaan niihin
* Tartu tarinaan –hanke ja Lukuboksi ovat hyvä pohja sille, kun koulussa on lukudiplomit käytössä, siihen saadaan tässä hyvä alku
* lapsella saattaa olla vaihe, ettei lukeminen kiinnostakaan, lapsen elämä on täynnä erilaisia vaiheita
* päiväkodissa on ollut oman kirjan päivä (tai viikko): kokemus että lapselle on tullut ihan uusia satuja ja lapsi on halunnut kirjastoon hakemaan tiettyä kirjaa, joka oli päiväkodissa luettu kirjaviikolla.
* kun lapset oppii kirjan ulkoa niin voi ”hassulukea” niin että muuttaakin tarinaa
1. **Illan päättäminen ja seuraava asiakasraati**

Heli Arnberg päätti asiakasraadin ensimmäisen kokoontumisen.

Seuraava kokoontuminen on to 25.10.2018 klo 18-20 Pappilanvuoren päiväkodissa.